cyanic-selkie/wikianc huggingface dataset:
Antanas Merkys
21. novembrist 1939 kuni 17. juunini 1940 oli Antanas Merkys Leedu peaminister. 14. juunil 1940 esitas Nõukogude Liit Leedule ultimaatumi, mille peale soovitas Leedu president Antanas Smetona relvastatud vastupanu. Merkys soovitas ultimaatumiga nõustuda ja pakkus, et ta võib peaministri kohalt tagasi astuda, kuid ajutiselt jäi ametisse. 15. juunil, öeldes "Ma ei taha teha Leedut kommunistlikuks riigiks oma kätega", määras Smetona Merkyse Leedu presidendi kohusetäitjaks ja lahkus riigist. Nõukogude võimuesindajate nõudmisel andis Merkys välja korralduse Smetona vahistada, mis aga ebaõnnestus, kuna Smetonal õnnestus põgeneda Saksamaale. Päev hiljem teatas Merkys Leedu raadios, et ta kõrvaldas Smetona ametist ja võttis võimu üle. Kuna aga Smetona ametlikult kunagi tagasi ei astunud, ei pea Leedu valitsus Merkyst legitiimseks presidendiks.
17. juunil 1940 laskis Merkys Nõukogude võimuesindajate edasistel nõudmisel arreteerida Leedu siseministri Kazys Skučase ja julgeolekuameti direktor Augustinas Povilaitise ning nimetas Leedu peaministriks Justas Paleckise. Samal päeval astus ta ka tagasi ning Paleckisest sai ka Leedu president. Kui 1990. aastal kuulutas Leedu välja iseseisvuse, toodi põhjenduseks, et kuna Merkys ei võtnud võimu üle legitiimselt, oli ka Paleckise ametisse nimetamine ja kõik Leedu annekteerimiseni Nõukogude Liidu poolt viinud toimingud õigustühised, ning rahvusvahelise seaduse järgi oli Leedu endiselt iseseisev riik.
17. juulil 1940 üritas Merkys põgeneda Rootsi, kuid NKVD vahistas ta Riias ja ta deporteeriti koos perega Saratovisse, 1941. aastal ta vangistati. 1954. aastal lasti ta vangistusest vabadusse, kuid tal ei lubatud Leedusse tagasi pöörduda.
Placentia
Placentia tähendab mitut asja.
Eesti Töötava Rahva Liit
Eesti Töötava Rahva Liit oli Eestimaa Kommunistliku Partei algatusel moodustatud valimisblokk 1940. aasta Riigivolikogu valimistel.
Valimisblokis osalejad
Blokk koosnes 22 organisatsioonist: EKP, Eestimaa Kommunistlik Noorsooühing, Eestimaa Ametiühingute Keskliit, Väikemaapidajate Keskliit, Eesti Metallitööliste Liit, Eesti Ehitustööliste Liit, Eesti Toidu-Maitseainete Tööliste Ühing, Eesti Tekstiiltööliste Ühing, Eesti Rätsepatööliste Liit, Üleriiklik Maatöörahva Ühing, Keemia-Paberitööliste Ühing, Eesti Nahatööliste Liit, Eesti Sadamatööliste Ühing, Eesti Töölisspordi Liit, Eesti Haigekassade Liit, Tallinna Ühine Haigekassa, Tallinna Ametiühisuste Tarvitajate Ühisus, Eesti Töölisharidusliit, Kultuurühing "ldee", Tallinna Kontoriametnikkude Kutseühing, Töötavate Naiste Komitee ja Kaevandustööliste Ühing. Enne valimisi liitusid aga veel mitmed teised organisatsioonid valimisblokiga või esitasid sellele avaliku toetuse.
Valimiskampaania
ETRL sai avalikku toetust nii lehtedest kui ka juhtivate poliitikute käest kogu valimisperioodi vältel. Juulikuu lehtedes oli ETRLi toetuseks avaldused ainukesed, mida lehest leida võib.
ETRL järgis mitmeid põhimõtteid, millega valimistel esineti. Neist tähtsamad olid:
Välispoliitikas:
Sisepoliitikas:
Valimiste kulg
Valimised toimusid 14. ja 15. juulil 1940. Planeeritult võitis valimised Eesti Töötava Rahva Liit (ETRL), kelle kandidaadid olid ainsad, kes olid saanud volituse valimistel osaleda. Ametlike teadete järgi sai ETRL 92,5% häältest. Üldse käis valimas 84,1% hääleõiguslikest kodanikest; kehtetuid sedeleid oli 7,2%. Need tulemused ei rahuldanud aga Valimiste Peakomiteed ning Hugo Reimani andmeil hakati õiget valimiste protsenti välja arvutama sel teel, et hääleõiguslike kodanike arvu langetati (u. 35 000 kodanikku kadus valimisnimekirjast). See tõstis valimistel osaluse protsenti.
Ametlikult teatati valimistulemustest 20. juulil 1940. aastal avaliku koos sooviga astuda Nõukogude Liitu. Kõik 80 Eesti Töötava Rahva Liidu kandidaati, kes olid registreeritud ringkondade valimiskomiteede poolt, tunnistati valimise peakomitee poolt valituks.
Erik Neutsch
pisi|[[Herbert Warnke (paremal) annab Erik Neutschile (vasakul) üle Saksa Vabade Ametiühingute Koondise kunstiauhinna (1974)]] pisi|[[Dieter Noll (vasakul), Erik Neutsch (keskel) ja Jürgen Kuczynski (paremal) 1981. aastal]] Erik Neutsch (21. juuni 1931 Schönebeck – 20. august 2013 Halle) oli saksa kirjanik. Ta oli üks tuntumaid Saksa DV kirjanikke.
Erik Neutsch oli pärit töölisperekonnast. 1949. aastal astus ta Saksa Vaba Noorsoo Liitu ja Saksamaa Sotsialistlikku Ühtsusparteisse. Aastatel 1950–1953 õppis ta Leipzigi Ülikoolis, mille lõpetas ajakirjanikuna. 1953–1960 töötas ta ajakirjaniku ja toimetajana Halles ilmuvas ajalehes Die Freiheit. 1960. aastast alates oli Erik Neutsch vabakutseline kirjanik ja Saksa DV Kirjanike Liidu liige. 1974–1990 oli ta Saksa DV Kunstide Akadeemia liige.
Erik Neutsch kirjutas romaane, jutustusi, lasteraamatuid, esseesid ja luuletusi. Suurt tähelepanu äratas ta 1964. aastal ilmunud romaan "Spur der Steine" ("Kivide jälg"). Romaanis kujutatakse 1950. aastate lõpu Saksa DV ühiskonda. Neutschi olulisemate teoste hulka kuulub ka Saksa DV ajalugu käsitlev romaaniepopöa "Der Friede im Osten" ("Rahu idas"), mis oli esialgu kavandatud 6-osalisena. Autori eluajal ilmus 4 köidet (1974–1987). Lõpetamata jäänud 5. köide ilmus 2014. aastal.
Itaalia ralli
Itaalia ralli nime on kandnud järgmised rallid:
Euphoria
Euphoria on Def Leppardi 1999. aastal ilmunud album.
Piikeel
Piikeelt kasutatakse kõne šifreerimiseks peamiselt suulises kõnes ja seda peetakse laste mängukeeleks.
Eestis on piikeel kasutusel 20. sajandi esimesest poolest ning see on oma olemuselt eesti keele jaoks kohandatud B-keel või P-keel (võrdle saksa keele B-Sprache ja portugali keele língua do P), kus "b" või "p" häälikute abil topeldatakse iga täishäälik või täishäälikuühend läbi kogu sõna. Nagu ka piikeele sugulastel teistes keeltes on ka piikeelel mängukeelena eri dialekte.
Murad III
alt=Murat III|pisi|Murad III pisi|Murad III tuğra Murad III (osmanitürgi keeles مراد ثالث Murad-i Salis) ( 4.juuli 1546 – 15. jaanuar 1595) oli Osmanite riigi sultan aastatel 1574–1595.
Ta oli Selim II ja Nurbanu Sultaana poeg. Aastal 1558 määrati talle Suleiman I Akşehiri pühitsemine. 18-aastaselt määrati ta Saruhani santsakbeiks. Suleiman suri, kui Murad oli 22-aastane ja tema isa sai uueks sultaniks. Selim II murdis traditsiooni, saates vaid vanema poja valitseva provintsi Manisa paleesse õpingutele.
2009. aasta juunioride Euroopa meistrivõistlused kergejõustikus
2009. aasta juunioride Euroopa meistrivõistlused kergejõustikus toimusid 23.– 26. juulini Serbias Novi Sadis.
Võistlustest võttis osa ligi 1000 kergejõustiklast 46 riigist. Eesti sportlastest saavutas parima tulemuse kolmikhüppaja Liane Pintsaar, kes võitis isikliku rekordiga 13,89 kuldmedali.
Rahvuskogu (Armeenia)
Rahvuskogu (armeenia keeles Ազգային Ժողով, Azgajin Žoghov) on Armeenia parlament, Armeenia Vabariigi kõrgeim seadusandlik võimuorgan. Rahvuskogu on ühekojaline, selles on 131 viieks aastaks valitud liiget. 41 liiget valitakse ühekohalistest valimisringkondadest ja 90 proportsionaalse esinduse alusel. Viimased määratakse parteinimekirjade põhjal erakondade seast, mis said valimistel vähemalt 5% häältest. 31. maist 2012 on Rahvuskogu spiiker Hovik Abrahamjan (Armeenia Vabariiklik Partei).
Parlamentarism sai Armeenias alguse 1860. aastal, mil Osmanite riigis võeti vastu Armeenia rahvuslik konstitutsioon. Selle alusel loodi 140-liikmeline Armeenia Rahvuskogu, mis tegeles Osmanite riigi armeenlaste rahvus-, usu-, haridus-, kultuuri- jts küsimustega. Traditsioon jätkus pärast riigi iseseisvumist Armeenia Demokraatlikus Vabariigina 1917. aastal.
Koosseis pärast 2012. aasta valimisi
Pärast 2012. aasta Armeenia parlamendivalimisi jagunesid kohad Rahvuskogus järgmiselt: Armeenia Vabariiklik Partei 69, Õitsev Armeenia 37, Armeenia Rahvuskongress 7, Seaduslikkuse Partei 6, Armeenia Revolutsiooniline Liit 5, Pärandipartei 5, sõltumatud 2. Viieprotsendilist häältekünnist ei ületanud Armeenia Kommunistlik Partei, Armeenia Demokraatlik Partei ja Ühinenud Armeenlaste Partei. Seega jäi võimule valitseva presidendi Serž Sargsjani juhitav Armeenia Vabariiklik Partei.
LONKS
LONKS (akronüüm sõnadest Loominguliste Noorte Kokkusaamine) on Haapsalus toimuv noorte tantsu- ja teatrifestival. Esimene festival toimus 2004.
Zollikon
Zollikon on linn Šveitsis Zürichi kantonis.
Linn asub Zürichi järve kaldal.
Linnas elab 12 000 elanikku (aastal 2013).
Zollikonis pidas saksa filosoof Martin Heidegger aastail 1959–1969 seminare Šveitsi psühhiaatri Medard Bossi kodus.
Kaļvi (Arona vald)
Kaļvi on küla (mazciems) Lätis Madona piirkonnas Arona vallas.
Kaļvi asub valla lõunaosas. Asula jääb Riiast 169 kilomeetri kaugusele.
Küla jääb Vestiena maastikukaitsealale. Tamm ümbermõõduga 4,17 meetrit ja jalakas ümbermõõduga 3,95 meetrit on looduskaitse all.
Aastal 2007 oli külas 7 elanikku.
Patopsühholoogia
Patopsühholoogia (ka abnormaalne psühholoogia, inglise keeles abnormal psychology ) on kliinilise psühholoogia alavaldkond, mis uurib psüühikahäireid psühholoogiliste meetoditega. Termini "patopsühholoogia" võttis esimesena kasutusele de ajakirjaga "Zeitschrift fuer Pathopsychologie" 1912. aastal. NSV Liidu tuntud patopsühholoog oli Bljuma Zeigarnik. Patopsühholoogia ei ole psühhopatoloogia, mis kuulub psühhiaatriasse.
Police
Police (saksa Pölitz) on linn Poolas Lääne-Pomorze vojevoodkonnas, Police maakonna halduskeskus.
Asula sai linnaõigused 1260. aastal.
Tallinna Jalgpalli Klubi
Tallinna Jalgpalli Klubi (ka Tallinna JK või TJK) on endine Eesti jalgpalliklubi. Klubi asutati 5. mai 1921. aastal ning taasasutati 2001. aastal Tallinna Jalgpallikooli põhjal. 2008. aastal Tallinna Jalgpalli Klubi ja SK Tallinna Legion ühinesid ning moodustasid uue jalgpalliklubi TJK Legion. pisi|Teade Päevalehes esimese välismaalasest treeneri saabumisest 1922. aastal sai klubi treeneriks esimene välismaalasest jalgpallitreener Eestis - ungarlane Franz Woggenhuber.
Ludus
pisi|Gladiaatorite kooli varemed Roomas 2006 aastal Ludus (mitmuses ludi) ehk gladiaatorite kool oli Vana-Rooma gladiaatorite elu- ja harjutuspaik.
Koolide liigid
Keiserlikud koolid olid Roomas. Need olid oma aja parimad, neis olid parimad treenerid ja tohtrid. Oli võimalus võidelda Colosseumis Rooma keisri ees ja suure tasu eest. Ühiskonna rikkamad (ka Julius Caesar) omasid oma luduseid, sest see oli odavam, kui palgata pidustusteks uusi võitlejaid. Koolis võis olla sadu gladiaatoreid.
Provintsikoolid olid impeeriumi suuremates linnades. Mõnes linnas oli oma munitsipaalne kool, osa koole olid eravalduses. Oli linnu, millel oli oma amfiteater, kuid puudus ludus. Gladiaatorid olid huvitatud oma koduareenil võitlemisest, sest lisaks kohalikule kuulsusele oli ka surmavõitluse tõenäosus väiksem.
Rändtruppides olid võitlejateks endised leegionärid ja need, kes mujale ei sobinud. Rändtrupid korraldasid eri paigus võitlusi, mis olid rohkem etendused, sest neil ei olnud kasulik oma trupi liikmeid surnutena kaotada. Luduste gladiaatorid suhtusid truppidesse halvakspanuga.
Kooli astumine
Vabatahtlikult kooli astujatele (auctoratus) anti võimalus põhipalgas kokku leppida, kuid koolituse kulud arvati hiljem palgast maha. Siiski hinnati kooli astujate keha "väärtus" juhuks, kui ta peaks areenil surema ja see oli üldjuhul 2000 sestertsi, mis maksti kohe välja. Kurjategijatel, kes olid karistuseks gladiaatoriks määratud, ning orjadel sellist võimalust polnud. Kaugeltki igaüks ei saanud kooli astuda, sest kehvad gladiaatorid areenil võisid kooli maine alla tõmmata. Vabatahtlik, kes oli tulles vaba mees, sõlmis kokkuleppe gladiaatorite kooli juhi lanistaga. Pärast gladiaatori vandetõotuse andmist sai lanistast tema omanik, kellel oli õigus teda peksta, piinata ja ka tappa.
Ercole Ferrata
Elu
Esimesed andmed Ferrata õpingutest on 1637. aastal Genovast, kus ta kuulus Napoli skulptorite gildi. Tema silmapaistvamad tööd valmisid, kui Ferrata 1646 Rooma kolis. Sealt alates oli Ferrata Gian Lorenzo Bernini ja Alessandro Algardi silmapaistvaim õpilane. Pärast Algardi surma avas Ferrata oma töökoja ja jätkas ta lahkunud kunstniku tööd Tolentino Püha Nikolausi kiriku Sallusti aedades (San Nicola da Tolentino agli Orti Sallustiani) Roomas, kuid oli ka Bernini projektides mitu korda kaasatud. Kunstnike lähedasele suhtele vaatamata ei omandanud Ferrata kunagi Bernini dünaamilist stiili, ning loomingus kaldus algardiliku kõrg-renessansi poole.
Ludus
Kooli astumine
Gladiaatorite eri võitlejatüüpe majutati ludustes eraldi kasarmutes. Lanista üritas eri rühmi omavahel pinges hoida, mis andis areenil võitlusele hiljem vürtsi juurde.
Lwówi vojevoodkond
Lwówi vojevoodkond (poola keeles województwo lwowskie) oli sõdadevahelise Poola (Teine Poola Vabariik) vojevoodkond pealinnaga Lwów (täna Lviv, Ukraina). Vojevoodkond eksisteeris aastatel 1920–1939 (de iure ja de facto kuni 1945. aastani). Suurimad linnad vojevoodkonnas olid: Lwów, Przemyśl, Rzeszów, Drohobycz, Borysław, Krosno, Tarnobrzeg, Sambor, Sanok, Rawa Ruska ja Żółkiew. See asus endise Galiitsia territooriumil (Poola endine Austria jaotus), suurem osa Ida-Galiitsias (ca 70–75% vojevoodkonnast), väiksem osa Lääne-Galiitsias (ca 25–30% vojevoodkonnast). pisi|Lwówi vojevoodkonna haldusjaotus, 1938 Lwówi vojevoodkond piirnes läänes Krakówi vojevoodkonnaga, loodes Kielce vojevoodkonnaga, põhjas Lublini vojevoodkonnaga, kirdes Volõõnia vojevoodkonnaga, idas Tarnopoli vojevoodkonnaga ja lõunas Stanisławówi vojevoodkonnaga.
Ercole Ferrata
Elu
Nagu ka ta mentorid, lõi Ferrata hiljem oma koolkonna, kus ta õpetas uue generatsiooni skulptoreid. Ühed neist olid Gesu e Maria Rooma kirikus Pietro ja Francesco Bolognett monumentide teostajad Francesco Aprile ja Michele Maglia. Ferrata õpilased olid ka Melchiore Caffa, Filippo Carcani, Giuseppe Mazzuoli, Lorenzo Ottoni, Firenze Giovan Battista Foggini, Milani Giuseppe Rusnati, ja Camillo Rusconi.
Ludus
Väljaõpe
Kooli astudes hinnati uustulnuka võimekust, mille juurde võis kuuluda ka proovivõitlus. Kui hiljem selgus, et vastuvõetu võimekus ei olnud piisav, võidi kasutuks peetav algaja saata kohe ka areenile perspektiivikama vastu, et too saaks esimese võitja- ja tapjakogemuse. Algajale gladiaatorile anti koolis kiiver, tavalisest raskem kilp ja puust mõõk, mis oli võitlusrelvast kaks korda raskem. "Vastaseks" oli maasse rammitud puust post – palus.
Lwówi vojevoodkond
Ajalugu
Vojevookond loodi 1919. aastal pärast poolakate võitu Poola-Ukraina sõda. Tegelikult hakkas vojevoodkond toimima 1920. aastal pärast poolakate võitu Nõukogude-Poola sõda.1921. aastal sõlmitud Riia rahu kinnitati, et see ala kuulus Poolale. Samal aastal valiti esimene vojevood (vojevoodkonna administraator).
Ludus
Väljaõpe
Koolis õppis gladiaator põhilööke ja tõrjeid, võitlusvõtete tundmine oli eluliselt oluline. Toores jõud oli gladiaatorite jaoks väga tähtis, igapäevaste treeningute ajal kasvatati pidevalt lihaseid, mis kohati olid ülearenenud. Ta oli hästi toidetud, paremini kui tavaline roomlane. Toiduks oli põhiliselt liha (ka areenil tapetud loomad), oder ja juurviljad. Kuna toidus oli vähe kaltsiumit, lisati kördile puusütt.
Blessed Be
"Blessed Be" on ansambli The 69 Eyes stuudioalbum, mis ilmus 2000. aasta sügisel.
Ludus
Väljaõpe
Gladiaator õppis tundma tähtsamate elundite ja veresoonte asukohti inimkehas, samuti nende ründamise võimalusi eri kaitserelvastuse puhul.
Lwówi vojevoodkond
Ajalugu
1. jaanuaril 1923 muudeti Cieszanówi maakonna nimi pärast pealinna viimist Lubaczówisse Lubaczówi maakonnaks. 4. märtsil 1931 nimetati see ümber Lisko maakonnaks (Lesko). 17. aprillil 1931 liideti Turka maakond Stanisławów vojevoodkonda ja 1. aprillil 1932 likvideeriti Starosambori maakond ning selle territoorium jagati Turka ja Sambir' maakondade vahel. Samal päeval likvideeriti Strzyżówi maakond ning see liideti Rzeszówi ja Krosno maakonnaga.
Ercole Ferrata
Püha Peetruse basiilika
Ferrata esimesed märkimist väärt teosed on Püha Peetruse basiilika sammaste marmorist kaunistused ja pilastrid (1647).
T-84
T-84 on Ukraina lahingutank, mille eelkäija on Nõukogude Liidu T-80.
Ludus
Väljaõpe
Pärast mitmekuist "kuiva" treeningut langetati gladiaatori suhtes otsus, milline võitlejatüüp on talle sobivaim. Samuti võis valikut määrata see, millist võitlejatüüpi gladiaatoreid oli areenil parajasti kõige rohkem hukkunud. Paremates koolides pandi algaja gladiaator võitlema erinevas stiilis vastastega, et selgitada temale sobivaim võitlejatüüp ja relvastus. Pärast seda võis gladiaator endale valida võitlejanime või määrati see talle, sest kiivri tõttu oli ta anonüümne.
T-84
Ajalugu
T-84 modifikatsioonid on T-84U, T-84U „Oplot“, T-84-120 „Jatagan“ ja „Oplot-M“.
Lwówi vojevoodkond
Ajalugu
Vojevoodkonnas ja eriti Lwówis (Lvivis) edastas see Poola raadiojaama, mis asutati 1930. aastal Lwówis.
Ludus
Väljaõpe
Väljaõppinuna võitles gladiaator 3–4 korda aastas, kui ta varem ei langenud.
Lwówi vojevoodkond
Ajalugu
Vastavalt 23. augustil 1939 sõlmitud Molotovi-Ribbentropi paktile viidi läbi Natsi Saksamaa ja Nõukogude Liit rünnak Poolale, poolakate kaitsesõda kestis üle kuu, kuid kahjuks lõppes see kaotusega – Lwówi vojevoodkonna ala oli kahe okupatsiooni all: lääneosa Saksa okupatsiooni all (Generaal Goovernorat) ja idaosa (koos Lvoviga) Nõukogude okupatsiooni all. Mõlema okupatsiooni ajal hävitati ja mõrvati elanikkonda, Saksa okupatsiooni ajal eriti juute ja poolakaid ning Nõukogude okupatsiooni ajal poolakaid ja ukrainlasi.
Pärast Saksamaa agressiooni Nõukogude Liidu vastu 1941. aastal oli kogu Lwówi vojevoodkond Saksa okupatsiooni all. Sakslased lukustasid juudid getodesse ja mõrvasid nad seejärel.
Aastatel 1943–1944 mõrvasid natsionalistlikud ukrainlased (UPA, OUN) Lwówi vojevoodkonnas, eriti Poola külades, mitu tuhat poolakat.
1944. aastal okupeeris vojevoodkonna territooriumi Punaarmee, mille vabastasid osaliselt Poola armee ja Poola koduarmee (näiteks Lvov ise).
Stalini soovil ja Jalta ja Potsdami konverentsi tulemusel liideti Lwówi vojevoodkonna idaosa koos Lvoviga 1945. aastal NSV Liitu (Lvovi oblast), ülejäänu jäi valdavalt Poolasse vastloodud Rzeszówi vojevoodkonda, väike jääk ka 1945. aastal. vojevoodkond Lublin. Poola piirid nihutati läände, ühendades sõjaeelse Saksamaa idaalad Poolaga ja Poola idapoolsed alad NSV Liiduga.
Alates 1991. aastast asub endise Lwówi vojevoodkonna territoorium Poolas (enamik) ja Ukrainas (väiksem idaosa).
Ercole Ferrata
Sant’Agnese in Agone
pisi|SantAgneseAgone-SAgneseFiamme-SteO153.jpg Püha Agnese kirikus on Ferrata tuntuim skulptuur, “Püha Agnese tulesurm” 1660, mis asub transeptist paremal pool olevas teises altaris. Eraldiseisev figuur jälgib klassitsistlikumat kompositsiooni, kus Püha Agnese kleidi tagasihoidlikud voldid aitavad hoida figuuri tugeva ja stabiilsena. Pühaku nägu on berninilikult kujutatud ekstaasi ja martüüriumi ootuse hetkes. Figuuri kõrval lendleb kompositsioonist eralduv kangatükk, mis on samuti Bernini loomingust laenatud.
Püha Agnese altarist vasakul pühale Emerentianale pühitsetud altaris asub marmorreljeef “Püha Emerentiana kividega surnuks loopimine”, mis on paarik Antonio Raggi “Püha Cecilia surm” reljeefiga kiriku parempoolsel kõrvalaltaril. Ferrata reljeefi ülemine pool ingliga on valminud pärast kunstniku surma Leonardo Retti poolt. Teoses tunneme ära Ferrata klassikalisema lähenemise üksikute ja selgete figuuridega. Hiljem Retti valminud teose ülemise poole figuurid on kui kujuta drapeeringud, mis sulanduvad üksteise sisse.
Sant'Agostino basiilika Roomas
Basiilikas lõpetas Ferrata oma õpilase Melchiorre Caffa “Villanova püha Toomase” skulptuuri (1667).
Tähtsus
Ferratal pole palju suureformaadilisi tõid, kuid tema loomingute nimekiri on pikk ja mitmekülgne. Baroki kuldajastul püsis ta klassitsistlikuma stiili juures, mis teeb ta teosed selgeks ja kergelt mõistetavaks. Ferrata tööde nimekiri nii selge ja mõistetav ei ole. Kunstilised teadmised omandas ta Bernini ja Algardi õpipoisina, ning kunstnike tellimustööde abistamise käigus on teoste autorid segamini läinud. Vanade meistritega töötades oli ka olukordi, kus Ferrata kutsuti kunstniku surma tõttu teiselt tellitud teost lõpetama. Meistrite abistamisel valmisid paar teost nende visandi järgi aga Ferrata käe all. Tuntuim näide on “Elevant ja obelisk”, mis on Bernini visandi järgi valminud.
Teatrihoov
MTÜ Teatrihoov on Viljandis tegutsev ühing. Ühing korraldab Viljandis teatrietendusi ja toetab kohalikku teatritegevust. Ühing asutati 2012. Ühing kasutab endisaegse Koidu-nimelise seltsi maja (Jakobsoni tänav 18).
Võlumägi
Võlumägi on Vinni vallas Nurkse külas asuv vallseljak, mis on ümbritsetud Võlumäe-Linnamäe maastikukaitsealaga.
Vall on ligi 3,5 km pikk ja 100–500 m lai. Kuni 3 m paksune kiht kiltjat moreeni Võlumäe loodenõlval viitab valli kujunemisele liustiku surve all.
Mehmet III
alt=Mehmet III|pisi|Mehmet III pisi|Mehmet III tuğra Mehmed III (osmanitürgi keeles: محمد ثالث, Mehmed-i Salis; Türgi: III. Mehmet; 26. mai 1566 – 22. detsember 1603) oli Osmanite riigi sultan aastast 1595 kuni oma surmani 1603. aastal.
Ta oli Murat III ja Safiye Sultaana poeg.
Eestimaa Merejahtklubi
Eestimaa Merejahtklubi oli 1888 asutatud Eesti klubi.
Klubi asutati Haapsalus 13. novembril 1888 (ukj) Eestimaa Jahtklubi nime all. 1890. aastate alguses sai nimeks Eestimaa Merejahtklubi ., Eestimaa Merejahtklubi kommodoor Haapsalus oli Rudolf von Gernet (1826–1912). 1897. aastal Eestimaa Merejahtklubi juhatus siirdus Tallinna, Haapsallu jäi osakond.
1913 sai uueks nimeks Eestimaa Keiserlik Merejahtklubi. 1925 võeti klubi Eesti esindajaks Rahvusvahelisse Võistluspurjetamise Liitu (IYRU).
Matemaatika (õppeaine)
Matemaatika on õppeaine, mis didaktiliselt lähtub matemaatika teadusest ning on aluseks mitmete reaalainete õpetamisel. Paljudes maades on matemaatika kohustuslik õppeaine.
Matemaatika aine eesmärk on arendada suutlikkus opereerida mis tahes objektidega sel viisil, et vaadeldakse nendevahelisi suhteid ja nende mudeleid formaliseeritult. Matemaatikapädevuse kujunemisel tähtsustuvad õppeainetena matemaatika, loodusõpetus, füüsika, keemia, läbiv teema infotehnoloogia ning meedia.
Matemaatika kuulub ainena kõikidesse Eestis kehtivatesse õppekavadesse.
Matemaatika tavakoolis 9. klassi lõpuks
Põhikooli matemaatikaõpetusega eesmärkideks on, et õpilane ...
Matemaatika gümnaasiumi lõpuks
Gümnaasiumi matemaatika eesmärkidega taotletakse, et õpilane:
Matemaatika lihtsustatud õppekava 9. klassi lõpuks
1.–9. klassi lõpuni on ettenähtud 5 kohustuslikku matemaatika tundi nädalas. Eesmärgid abiõppe matemaatika õpetamisel on järgmised:
omandab
Abikooli lõpetaja teadmised ja oskused
teab
oskab
Matemaatika toimetulekuõppekava 9. klassi lõpuks
Eesmärgid toimetulekuõppe matemaatika õpetamisel:
X (Def Leppardi album)
"X" on Def Leppardi 2002. aastal ilmunud album.
Põld-lambalääts
pisi|Põldlambalääts Otto Wilhelm Thomé teosest "Flora von Deutschland, Österreich und der Schweiz" 1885 Põld-lambalääts ehk kreeka lambalääts (ladina keeles Trigonella foenum-graecum L., inglise keeles Fenugreek) on liblikõieliste (ladina keeles Fabaceae) sugukonda kuuluv rohttaim. Taim pärineb arvatavasti Mesopotaamiast. Tänapäeval on taim levinud soodsa kasvukeskkonnaga Vahemere maade idaosas ja Väike-Aasias, sealhulgas ka Etioopias, Hiinas, Indias, Indoneesias, Marokos, Pakistanis ja Argentinas, kus seda kasvatatakse maitsetaimena, mida kasutatakse ka vürtsina.
Taime kirjeldus
Põld-lambalääts on üheaastane rohttaim, mis kasvab 10–50 cm kõrguseks. Taime lehed on kolmetised ovaalse kujuga ja õrnrohelised. Põld-lambaläätse õied, mis paiknevad üksikult või paarikaupa lehtede kaenlas, on tavaliselt valkjad, kollakad või isegi violetsed. Põld-lambaläätse vili meenutab liblikõieliste sugukonda kuuluva hariliku aedoa kaunu, mis kasvavad püstises asendis. Taimel on tugev juur, mis ulatub sügavale maasse.
Droog
Põld-lambaläätse droogiks on seemned, mis saadakse valminud viljadest ja seejärel kuivatatakse. Helepruunid kuni kollakasrohelised seemned on enamasti 3–5 mm pikkused ja ligikaudu 2–3 mm laiad. Seemnete kuju on varieeruv, ulatudes ovaalsest kuni neljakandilisteni, ja oleneb enamasti taime kasvukeskkonnast. Põld-lambaläätse droog on tugevalõhnaline, mis on tingitud seemne väliskihist. Seemned on maitselt limajasmõrud.
Droog sisaldab steroidse struktuuriga sapogeniine, nagu diosgeniin ja jamogeniin, ligikaudu 0,1–2,2%. Samuti sisaldavad seemned ligikaudu 50% kiudaineid, nendest 30% on vees lahustuvad ja ülejäänud on mittelahustuv osa.
Kasutamine toidus
Põld-lambaläätse kasutatakse ürdina (kuivatatud või värsked lehed), vürtsina (seemned) ja köögiviljana (värsked lehed, võrsed ja idud). Seemneid kasutatakse marinaadides, köögiviljatoitudes ja vürtsisegudes. Vürtsi- ja maitsesegudes kasutatakse jahvatatud küpseid seemneid. Lambalääts on karripulbri põhikomponent, samuti kuulub ta vahtrasiirupisegu ja adžika koostisse.
Lambaläätse kasutatakse ka köögiviljana. Värskeid lehti lisatakse mõnedele India karridele. Võrseid ja idusid kasutatakse salatites.
Teesegus kasutamisel purustatakse seemned ja lisatakse värskelt keedetud vett. Päevane keskmine annus kuivatatud seemneid teesegus on 1–6 grammi.
Kasutamine meditsiinis
Põld-lambaläätse omadused oli tuntud juba Vanas-Egiptuses, kus taime kasutati muumiate palsameerimisel. Samuti kasutati Vanas-Roomas taime omadusi kutsuda esile ja kergendada sünnitust. Traditsioonilises Hiina meditsiinis kasutati purustatud seemnetest tehtud kreemi jalgadel tekkinud paistetuste raviks. Indias kasutati droogi, et stimuleerida laktatsiooni. Täheldatud on ka lühiajaline söögiisu tõstev toime.
Uuringute kohaselt on põld-lambaläätse purustatud seemnetel ka hüpoglükeemilised ja antihüperlipideemilised toimed. Kindlaid toimemehhanisme pole tänapäeval veel kirjeldatud. Vere glükoosi alandavat toimet seostatakse seemnete rasvavaba endospermi alamühikutega, mis sisaldavad kiudaineid, saponiine ja taimseid valke. Samuti sisaldab neid toimeained ka mingil määral seemne väliskest. . Samuti arvatakse, et suur kiudainete sisaldus seemnetes aeglustab glükoosi imendumist pärast sööki, millest tulenevalt ei imendu kogu glükoos korraga nii kiiresti verre. Samuti on leitud, et seemnetes sisalduv aminohape 4-hüdroksüisoleutsiin stimuleerib insuliini vabanemist pankrease Langerhansi saarte beetarakkudest.
Antihüperlipideemilist ehk vereseerumi kolesterooli alandavat toimet seostatakse sapogeniinidega, mis suurendavad kolesterooli eritumist sapiteedesse, sellest tulenevalt langeb vereseerumi kolesterooli tase. Seemnete koostises on ka östrogeenseid struktuure, mis omakorda suurendavad türoksiini vabanemist ja seeläbi mõjuvad hüpolipideemiliselt.
Kasulikud omadused
Uuringute kohaselt alandab lambaläätse pidev ja pikaajaline tarbimine kolesterooli ja veresuhkru taset. Lambaläätse kompress aitab nahaprobleemide, näiteks põletuste ja ekseemide korral. Juba 1 teelusikatäis lambaläätse aitab lahti saada kõrvetistest. Lambaläätse, sidruni ja mee segu aitab palaviku vastu. Lambalääts soodustab sünnituse esilekutsumist (mistõttu seda ei tohiks tarbida rasedad), aitab kehal taastuda pärast sünnitust, mõjub rinnapiima teket soodustavalt. Leevendab ka menopausi sümptomeid.
Hoiatused
Põld-lambaläätse hüpoglükeemilise toime tõttu võib taime seemnete manustamine suurendada ka vere suhkrusisaldust vähendavate preparaatide toimet, sellest tulenevalt võib vere glükoosisisaldus väheneda soovitust väiksemaks. Raseduse ja imetamise ajal soovitatakse droogi manustamist vältida, sest see võib kahjustada loote arengut.
Sulastemaja
Ajaloost
19. sajandi esimesel poolel oli sulastemaja Lõuna-Eesti taludes võrdlemisi tavaline, enamasti ehitatud väikese rehielamuna. Kuna talusulased tegid pärast mõisa teotöö lõppu lisaks veel talutöid, ehitasid taluperemehed neile mõisa moonakamaja eeskujul taluõuest kaugemale sulastemaju. Sajandi lõpus vähenes perekonnaga sulaste arv oluliselt ning nendele elamute ehitamine lõpetati.
Kirjeldus
Sulastemajas elas 1 või 2 sulaseperet, kahe puhul kummalgi oma tuba. Lisaks oli eraldi sahver ning peamiselt ka eraldi esik. Perel oli oma kolle, mis asus toas või esikus, hiljem kasutati pliite. Mõnikord oli elamu laudaga kokku ehitatud.
Erirühm
Erirühmaks nimetatakse hariduslike erivajadustega laste õpetamiseks ning arendamiseks moodustatud õpilastegruppi ehk rühma lasteaias.
Sobitusrühmas on laste suurim lubatud arv väiksem kui teistes lasteasutuse rühmades, arvestades, et üks erivajadusega laps täidab kolm kohta.
Roberts Uldriķis
pisi|Roberts Uldriķis (2019) Roberts Uldriķis (sündinud 3. aprillil 1998 Riias) on Läti jalgpallur, kes mängib ründajana Hollandi kõrgliiga klubis SC Cambuur ja Läti jalgpallikoondises.
Läti kõrgliigas debüteeris ta 2015. aastal klubis FS METTA/LU. Aastatel 2017–2018 mängis ta Läti kõrgliigas FK RFSi ridades.
Aastatel 2018–2021 mängis ta Šveitsi kõrgliiga klubis FC Sion.
2021. aastal liitus ta Cambuuriga.
Uldriķis tegi Läti rahvuskoondises debüüdi 12. juunil 2017 sõprusmängus Eesti vastu. Koondisekarjääri esimese värava lõi ta aasta hiljem 8. juunil sõprusmängus Aserbaidžaani vastu.
Suuraju
Suuraju (ladina keeles cerebrum) on kesknärvisüsteemiga loomadel aju osa.
Suuraju paikneb koljuõõnes.
Imetajatel
Koduloomadel nimetatakse suuraju (cerebrum) ühtlasi ka otsajuks.
Inimestel
Inimestel paikneb suuraju koljuõõnes.
pisi|Inimese suuraju asend koljuõõnes (punasega).
Sügav suuraju-pikilõhe (fissura longitudinalis) jaotab suuraju kaheks poolkeraks (hemispherium) – vasakuks ja paremaks suuraju poolkeraks, nende vahel paikneb paaritu valgeainest mõhnkeha (corpus callosum). Kummaski suuraju poolkeras paikneb ajuvatsake.
Suurajukoore, mille pinnal on hulgaliselt suurajusagaraid, välimise kihi moodustab umbes 3 mm paksune hallaine kiht. Suuraju keskel aga on valgeaine kiht, milles leidub nii müeliintupega kui ka müeliintupeta aksoneid. Vahel nimetatakse suuraju hall- ja valgeainest kihti ka mantliks.
Suursoo Umbjärv
pisi|Suursoo Umbjärv (oktoober, 2013) Suursoo Umbjärv (ka Umbjärv) on järv Harju maakonnas Kuusalu vallas Kõnnu Suursoos.
Šellak
pisi|Erivärviline šellak Šellak ehk šellakpolituur on looduslikku päritolu kollane kuni pruun vaik.
Šellakit toodetakse emaste kilptäide abil. Kilptäid elavad India idaosas ja Tais ning on tuntud parasiitidena. Täide sekreet kaitseb haudeid.
Šellak lahustub metanoolis, etanoolis ja atsetoonis.
Pikka aega värske õhu käes seistes muutub šellak kollakaks ning tumeneb, läheb rabedaks ja piiritusega pole enam võimalik seda nii kergesti lahustada.
Dedovitši rajoon
Dedovitši rajoon on haldusüksus Venemaal Pihkva oblastis.
Rajoonis on Dedovitši alev ja 3 külaasundust (valda).
Õigussemiootika
Õigussemiootika on valdkond õigusteaduses, mis uurib juriidilise diskursuse semiootilisi aspekte.
Erialaselts – International Association for the Semiotics of Law – loodi aastal 1987. Samast aastast ilmub ajakiri "International Journal for the Semiotics of Law / Revue Internationale de Sémiotique Juridique".
Edward Drinker Cope
pisi|Edward Drinker Cope Edward Drinker Cope (28. juuli 1840 Philadelphia, Pennsylvania – 12. aprill 1897 Philadelphia, Pennsylvania) oli ameerika paleontoloog, anatoom, herpetoloog ja ihtüoloog.
Cope sündis jõukas kveekeriperes ja pidas juba noores eas lugu teadusest. Hoolimata isa soovist, et Cope'ist saaks eeskujulik farmer, leppis isa poja sooviga saada teadlaseks. Tänu sellele sai ta esimese teadusartikli avaldada juba 19-aastaselt. Pärast abiellumist oma nõoga kolis Cope perega Philadelphiast Haddonfieldi New Jersey osariigis.
Tema kõige kuulsamaks saavutuseks peetakse Cope'i reeglit (Cope's rule). Ta on kuulsust kogunud ka neolamarkismi evolutsioonilise koolkonna ühe rajajana ja ta on mänginud juhtrolli ka fossiilsetes avastuses dinosauruste radadel (luusõjad).
Lapsepõlv
Edward Drinker Cope sündis 28. juulil 1840 Alfred ja Hanna Cope'i vanima lapsena. Ema suri, kui Edward oli kolmene, kuid teda kasvatas kasuema Rebecca Biddle, kes oli tema sõnul väga soe, siiras ja lapsepõlves polnud emalikust hoolest puudust. Tema lapsepõlvekoduks oli suur kivimaja "Fairfield", millega käis kaasas 8-aakrine ürgne aed ja maastik. Lapsena meeldis talle seal tundide viisi uitamas käia. Cope'i vanemad väärtustasid haridust ja õpetasid oma lapsed varakult lugema. Samuti käisid nad tihti Uus Inglismaal (USA kirdepoolne osa) muuseumides, loomaaedades ja parkides. Seal avastas noor Edward oma teadushuvi looduse vastu. 9-aastaselt saadeti Cope Philadelphiasse kooli ja sealt edasi 12-aastaselt kveekeri sugemetega prestiižsesse kooli Westtowni Pennsylvanias. Koolis ei olnud ta kuigi hea õpilane, ta õppis nii palju kui hädapärast vaja ja nii vähe kui võimalik.
Teadlaskarjäär
Pärast kooli lõppu töötas ta isa farmis ja haris end edasi iseseisvalt. Aastal 1858 asus ta tööle Loodusteaduste akadeemias (Academy of Natural Sciences) katalogiseerijana. Jaanuaris 1859 hakkas ta koostama esimest suuremat uurimistööd, ära elamiseks toetas teda endiselt isa. Aastal 1961 asus ta õppima Pennsylvania Ülikooli Joseph Leidy käe alla, kes oli tolleaja nimekaim anatoom ja paleontoloog. Õpingute kõrvalt töötas ta akadeemias herbaariumi katalogiseerijana. Kaheaastase töö vältel tutvus ta ornitoloogi ja ihtüoloogi Spencer Bairdiga]]. Tema mõjutusel avaldas ta esimese teadusliku töö kahepaiksete klassifikatsioonist. Järgnevad viis aastat keskenduski ta teadustöödele seoses roomajate ja kahepaiksete uurimisega.
Aastatel 1863–1864, mil Ameerikas oli käimas kodusõda, reisis Edward Euroopas ringi, külastades nimekaid muuseume ja seltse. Ta kaalus ka osa võtta sõjast, kuid sellest mõttest ta loobus. Hoolimata depressioonist, mida ta neil aastatel põdes, jätkas ta nimekate teadlastega kohtumist Prantsusmaal, Saksamaal, Inglismaal, Iirimaal, Austrias, Itaalias ja Ida-Euroopas. 1863. aasta talvel tutvus Cope 32-aastase ameerika päritolu paleontoloogiga Othniel Charles Marshiga. Saades hiljem Cope'i suurimaks rivaaliks, olid nad esialgu üksteisele vägagi sümpaatsed. Selleks ajaks oli Edward Drinker Cope avaldanud juba 37 teadustööd.
1870ndaid peetakse Cope'i kuldseks ajastuks, mil avaldati hulgaliselt tema dinosauruste teemalisi uurimusi. Neile lisaks esitas Cope ka esialgseid märkmeid, keskmiselt 25 artiklis aastas. Kiirustades ei pööranud ta aga tähelepanu pisiasjadele, mis tihti olid vasturääkivad ning viisid teadustöö eksiteele.
1875. aastal suri ta isa Alfred Cope, pärandades talle veerand miljonit dollarit. See mõjutas paljuski teadlase edasist eluteed. Lõpuks sai ta palgata küllaldaselt abikäsi fossiilide otsimise ja kaardistamise tarvis. Isa surm andis talle ka viimase tõuke lõpetada oma varasemate aastate uurimused ja need põhjalikult kirja panna. 1875. aastal avaldas ta elutöö "The Vertebrata of the Cretaceous Formations of the West", millel oli 303 teksti- ja 54 pildilehekülge. Aasta hiljem ostis ta Philadelphiasse kaks maja, millest ühe muutis muuseumiks ja järjest suurenevaks varakoguks. Naabermajja asus ta ise elama.
Hilisem elutee
1889. aastal ilmus tema teine suurteos "Batrachians of North America", kus ta analüüsis põhjalikult konnade ja kahepaiksete ehitust. Samal aastal ilmus ka ulatuslik väljaanne "The Crocodilians Lizards and Snakes of North America", milles teadaolevalt on üle tuhande lehekülje.
Ulatuslikud artiklite väljaanded, välitööd ja reisid kestsid Cope'il praktiliselt elu lõpuni. Aastal 1896 ta tervis halvenes ja ta põdes tsüstsiiti. Elu viimased nädalad veetis ta haigevoodis, pidades sealgi loenguid. Edward Drinker Cope suri 12. aprillil 1897, olles 57-aastane.
Neolamarkism
Kaasaegne evolutsiooniteooria, mis säilitab lamarkismi põhitõed, kuid on mõningate edasiarendustega:
Cope'i reegel
Cope'i reegel on seaduspära, mille kohaselt on mingis fülogeneesiharus evolutsiooniliselt tendents isendite suuruse kasvule. Näiteks on seda kirjeldatud kabjaliste ja londiliste evolutsioonis.
Luusõjad
Luusõjad olid periood, mil kaks evolutsiooniteoreerikut Edward Drinker Cope ja paleontoloog Othniel Charles Marsh hakkasid kaardistama dinosauruste fossiile ja määrama nende liike. Nende mõlema uuringu ajendiks oli rivaal ja vimm teineteise suhtes. Võtted oma uuringumeetodite tarvis olid tihti teineteist halvustavad ja inetud. Fossiilide otsingul oli Cope sunnitud ekspeditsioonide tarvis kasutama eelkõige isiklikku raha. Marshil olid väljavaated paremad. Ta sai toetust palgata 54 töölist enam kui kümneks aastaks teda abistama.
Victor Crone
thumb|Victor Crone Victor Crone (kodanikunimega Victor Fritz-Crone; sündinud 31. jaanuaril 1992 Österåkeri vallas) on Rootsi muusik. Ta esindas Eestit 2019. aasta Eurovisiooni lauluvõistlusel Tel Avivis Iisraelis, kus jõudis finaali ja saavutas 20. koha.
Edward Drinker Cope
Luusõjad
Raevukas rivaalitsemine oli väga viljakas ja dokumenteeriti, kirjeldati ja avastati üle 130 liiki dinosauruseid. Luusõja "võitis" Marsh, leides 80 dinosauruseliiki. Marshi "võitu" kommenteeritakse kui mitte süvitsi minevat võitu. Hilisemad allikad on leidnud, tema edu võti oli suuremates inim- ja rahalises ressurssides.
Victor Crone
Elulugu
Victor oli pikka aega hokimängija, ta mängis aastatel 2008–2014 ründajana klubides IFK Österåker ja IK Waxholm. Ta hakkas juba lapsena õppima ka kitarrimängu ning hiljem läks muusikakallakuga klassi. Keskkooli lõpupoole hakkas ta ise laule kirjutama. Esimene salvestatud laul oli armastuslaul.
Crone siirdus pärast keskkooli elama Ameerika Ühendriikidesse Los Angelesse ja Nashville'i, et kirjutada laule koos tunnustatud artistide Diane Warreni, Desmond Childi ja Eric Bazilianiga. Tollal kandis ta esinejanime Vic Heart.
Karjäär
Crone alustas laulude kirjutamist juba kooliajal. Tänu Bosse Lundqvistile valmis tal laul, millega ta pääses 2015. aastal Melodifestivaleni lauluvõistlusele.
Tema esimene singel kandis pealkirja "Burning Man", mis räägib depressioonist. Laulu kaasautor on Jens Handell.
Victor on teinud koostööd ka Tungevaag & Raabaniga, kellega koos on esitanud laulu "Coming Up".
2019. aastal võitis Victor Crone Eesti Laulu Stig Rästa kirjutatud lauluga "Storm". 2019. aasta Eurovisiooni lauluvõistlusel esines Crone 1. poolfinaalis järjekorranumbriga 14 ja pääses edasi finaali. Laul saavutas finaalis 20. koha.
MPEG
MPEG, lühend nimest Motion Picture Experts Group, on ISO standardiorganisatsiooni ekspertide töörühm, mis töötab välja peamiselt videosignaali kadudega pakkimise ehk kadudega tihendamise standardeid. Umbes 350 eksperti 20 riigi 200 ettevõttest ja organisatsioonist tuleb selleks igal aastal kokku kolmel või neljal korral.
Osa standardeid on välja töötatud koostöös Rahvusvahelise Telekommunikatsiooni Liiduga (ITU) ja võivad kanda siis mõlema organisatsiooni standardite tähiseid. Nii on standard MPEG-4 AVC sõna-sõnalt sama mis ITU H.264 ning seetõttu kasutusel ka kujul H.264/MPEG-4 AVC.
Eesti Spordi Keskliit
Liit loodi 1923. aastal, seda asusid juhtima Gustav Laanekõrb ja Leopold Tõnson.
1940. aastal ühendas liit ligi 350 spordiliitu, klubi, seltsi ja osakonda. 21. juunil samal aastal liidu tegevus lõpetati, see taastati 1943. aastal.
2001. aastal ühines liit Eesti Olümpiakomiteega.
Hadia Tajik
Hadia Tajik (sündinud 18. juulil 1983 Rogalandis) on Norra jurist, ajakirjanik ja poliitik.
Tema vanemad emigreerusid Pakistanist Norrasse 1970. aastate alguses.
Ta on Norra Töölispartei liikmena parlamendiliige.
21. septembril 2012 nimetati ta Norra kultuuriministriks. Seega sai ta Norra läbi aegade noorimaks ja esimeseks muslimist ministriks. Ta oli selles ametis kuni 16. oktoobrini 2013.
Kesha
pisi|Kesha Kesha Rose Sebert (enamasti kasutatakse üksnes eesnime Kesha; varem ka stiliseeritult Ke$ha; sündinud 1. märtsil 1987 USA California osariigis Los Angeleses) on USA laulja, räppar ja laulukirjutaja.
Tema kuulsamad laulud on "Take It Off", "Your Love Is My Drug", "Tik Tok" ja "Timber".
Laskesuusatamine 2022. aasta taliolümpiamängudel
Laskesuusatamine 2022. aasta taliolümpiamängudel toimus Hualindongi suusakuurordis, Zhangjiakou laskesuusatamise keskuses, Pekingist 180 kilomeetrit põhja pool, 1665 meetri kõrgusel. Võistlused toimusid 5.–18. veebruarini.
Võistlusi ei peetud 2021/22 maailma karikavõistluste raames, mistõttu olümpiamängude tulemused MK-võistluste edetabelisse ei kuulu. Võrreldes eelmiste mängudega Sotšis 2014 ja Pyeongchangis 2018 võistlusprogramm ei muutunud.
10 km sprint
Kuupäev: 12. veebruar Osavõtjaid: 94 Riike: 28 Olümpiavõitja 2018: Arnd Peiffer, Maailmameister 2021: Martin Ponsiluoma, Ametlikud tulemused <br style="clear:both;" />
12,5 km jälitussõit
Kuupäev: 13. veebruar Osavõtjaid: 59 võistlejat Riike: 22 Olümpiavõitja 2018: Martin Fourcade, Maailmameister 2021: Émilien Jacquelin, Ametlikud tulemused <br style="clear:both;" />
20 km eraldistart
Kuupäev: 8. veebruar Osavõtjaid: 92 Riike: 28 Olümpiavõitja 2018: Johannes Thingnes Bø, Maailmameister 2021: Sturla Holm Lægreid, Ametlikud tulemused <br style="clear:both;" />
15 km ühisstart
Kuupäev: 18. veebruar Osavõtjaid: 30 Riike: 13 Olümpiavõitja 2018: Martin Fourcade, Maailmameister 2021: Sturla Holm Lægreid, Ametlikud tulemused <br style="clear:both;" />
4x7,5 km teatesõit
Kuupäev: 15. veebruar Osavõtjaid: 21 võistkonda Olümpiavõitja 2018: Peppe Femling Jesper Nelin Sebastian Samuelsson Fredrik Lindström Maailmameister 2021: Sturla Holm Lægreid Tarjei Bø Johannes Thingnes Bø Vetle Sjåstad Christiansen Ametlikud tulemused <br style="clear:both;" />
7,5 km sprint
Kuupäev: 11. veebruar Osavõtjaid: 89 Riike: 29 Olümpiavõitja 2018: Laura Dahlmeier, Maailmameister 2021: Tiril Eckhoff, Ametlikud tulemused <br style="clear:both;" />
10 km jälitussõit
Kuupäev: 13. veebruar Osavõtjaid: 57 võistlejat Riike: 25 Olümpiavõitja 2018: Laura Dahlmeier, Maailmameister 2021: Tiril Eckhoff, Ametlikud tulemused <br style="clear:both;" />
15 km eraldistart
Kuupäev: 7. veebruar. Osavõtjaid: 87 Riike: 29 Olümpiavõitja 2018: Hanna Öberg, Maailmameister 2021: Markéta Davidová, Ametlikud tulemused <br style="clear:both;" />
12,5 km ühisstart
Kuupäev: 18. veebruar Osavõtjaid: 30 Riike: 15 Olümpiavõitja 2018: Anastassija Kuzmina, Maailmameister 2021: Lisa Theresa Hauser, Ametlikud tulemused <br style="clear:both;" />
4x6 km teatesõit
Kuupäev: 16. veebruar Osavõtjaid: 20 võistkonda Olümpiavõitja 2018: Nadežda Skardino Irõna Krjuko Dzinara Alimbekava Darja Domratševa Maailmameister 2021: Ingrid Landmark Tandrevold Tiril Eckhoff Ida Lien Marte Olsbu Røiseland Ametlikud tulemused <br style="clear:both;" />
2x6+2x6 km segateatesõit
Kuupäev: 5. veebruar Osavõtjaid: 20 võistkonda Olümpiavõitja 2018: Marie Dorin Habert Anaïs Bescond Simon Desthieux Martin Fourcade Maailmameister 2021: Sturla Holm Lægreid Johannes Thingnes Bø Tiril Eckhoff Marte Olsbu Røiseland Ametlikud tulemused <br style="clear:both;" />
Mehhiko ralli
Mehhiko ralli on Mehhikos toimuv autoralli maailmameistrivõistluste etapp. Mehhiko ralli sai alguse 1979. aastal Rally America nime all. WRC kalendrisse lisandus etapp 2004. aastal. Leóni publikukatse on oma 910 meetriga WRC ajaloo lühim kiiruskatse.
Mehhiko ralli on WRC etappidest kõrgeim, jõudes kuni 2737 meetrini merepinnast. Madalama õhurõhu tõttu kaotavad autod kuni 20% võimsusest.
Mustafa I
alt=Mustafa I|pisi|Mustafa I pisi|Mustafa I tuğra Mustafa I (24. juuni 1591 – 20. jaanuar 1639) (osmanitürgi keeles: مصطفى اول) oli Mehmed III ja Halime Sultaana poeg ning Osmanite riigi sultan aastatel 1617–1618 ja 1622–1623. Tal oli vend  Sehzade Mahmud ja õde Dilruba Sultana.
Mehhiko ralli
Ralli võitjad
jrk.nr, aasta – piloot/kaassõitja – automark
Bruno (eesnimi)
Bruno on mehenimi.
2018. aasta seisuga oli see Eestis populaarsuselt 338. mehenimi. 1. jaanuari 2018 seisuga oli Eestis eesnimi Bruno 325 mehel.
Devils
"Devils" on ansambli The 69 Eyes stuudioalbum, mis ilmus 2004. aasta sügisel.
Interkalatsioon (keemia)
pisi|Metalli aatomite interkalatsioon grafiiditasandite vahel
Interkalatsioon (ladina keeles intercalare vahele paigutama) tähendab keemias molekulide, ioonide (harvemini aatomite) ladestamist keemilistes ühendites, ilma et ühendi struktuur seejuures märkimisväärselt muutuks. Anorgaanilises keemias tähendab interkalatsioon aatomite, ioonide või väikeste molekulide sisestamist kihiliste kristallide kristallivõre tasapindade vahele, näiteks leelismetalli interkalatsiooni grafiiti (nagu näidatud pildil). Saadud ühendeid nimetatakse interkalatsioonikompleksideks.
Selleks, et kristallistruktuur saaks moodustada interkalatsiooniühendeid, peavad interaktsioonijõud kihtide sees olema suured ja külgnevate kihtide vahel väikesed. Kihtvõre ja sisestuskomponentide vahel peab olema võimalikult tugev interaktsioon. Interkalatsioonireaktsiooni soodustab kihtidevaheliste katioonide solvatatsioon. See sõltub sisestatava komponendi keemilistest omadustest ja ka kihtvõre keemilisest olemusest. Lisaks puhtale Van der Waalsi interaktsioonile avaldavad sageli mõju Lewise happe–aluse interaktsioonid.
Paljud kihtvõred kannavad loodulikku negatiivset kihtlaengut, nt vilgukivi-taolised kihtsilikaadid. Elektriliselt neutraalsed kihtvõred on üsna haruldased, näiteks on niisune ülalmainitud kaoliniit. Mõned "neutraalsed" kihtvõred on võimelised moodustama interkalatsioonikomplekse alles pärast tugevate redutseerivate ainete kasutamist. Mõnel juhul võib ladestumist võimaldada ka mittestöhhiomeetriliste preparaatide kasutamine. Mittestöhhiomeetria saavutatakse seejuures redutseerija abil või elektrokeemilise redutseerimisega, rakendades tsüklovoltamperomeetriat, elektrogravimeetriat ja galvanostaatikat.
Kirjeldatud tüüpi reaktsioonide praktiliste ja tehniliste rakenduste valdkondadeks on
Endel Vint
Endel Vint (ka Endel Vind; 22. juuli 1909 Lembevere, Konguta vald – 11. jaanuar 1983 Tallinn) oli eesti majandusteadlane, põllumajandusökonomist.
Ta lõpetas aastal 1931 Tartu Ülikooli põllumajandusteaduskonna ning täiendas ennast aastatel 1931–1932 Soomes.
Ta oli aastatel 1932–1934 Eesti Põllumeeste Keskseltsi sekretär, aastatel 1935–1937 Põllutöökoja konsulent, aastatel 1937–1940 Ühistegevuskoja kooperatiivühisuste revident ja ühtlasi Tallinna Tehnikumis õpetaja.
Barzdai vald
Barzdai vald (leedu keeles Barzdų seniūnija) on 2. järgu haldusüksus (vald) Leedus Šakiai rajoonis.
Valla pindala on 71 km². 2011. aasta seisuga elas seal 937 inimest. Valla keskus on Barzdai alev (2011. aastal elas seal 385 inimest). Vallamaja asub aadressil Barzdų paštas. Vallavanem on Remigijus Naujokaitis.
Argentina ralli
Argentina ralli on Argentinas toimuv autoralli maailmameistrivõistluste etapp.